CELEX: C2004/314/10
Language: da
Date: 2004-12-18 00:00:00
Title: Sag C-447/04: Anmodning om præjudiciel afgørelse forelagt ved kendelse afsagt den 30. september 2004 af Landesgericht Innsbruck i sagen Autohaus Ostermann Gmbh mod VAV Versicherungs AG

18.12.2004   
            
            
               DA
            
            
               Den Europæiske Unions Tidende
            
            
               C 314/6
            
         Anmodning om præjudiciel afgørelse forelagt ved kendelse afsagt den 30. september 2004 af Landesgericht Innsbruck i sagen Autohaus Ostermann Gmbh mod VAV Versicherungs AG
   (Sag C-447/04)
   (2004/C 314/10)
   Ved kendelse afsagt den 30. september 2004, indgået til Domstolens Justitskontor den 27. oktober 2004, har Landesgericht Innsbruck i sagen Autohaus Ostermann Gmbh mod VAV Versicherungs AG forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   Skal artikel 4, stk. 6, i Europa-Parlamentets og Rådets direktiv 2000/26/EF af 16. maj 2000 om indbyrdes tilnærmelse af medlemsstaternes lovgivning om ansvarsforsikring for motorkøretøjer og om ændring af Rådets direktiv 73/239/EØF og 88/357/EØF (fjerde motorkøretøjsforsikringsdirektiv) (1) fortolkes således, at der, også når der er tale om et faktisk og retligt ukompliceret forhold, altid er en sagsbehandlingsfrist på tre måneder til rådighed for det forsikringsselskab, over for hvilket et krav er rejst, eller således, at der herved alene er tale om en »forfaldsregel«, som ikke udelukker, at der på et tidligere tidspunkt fremsættes krav over for forsikringsselskabet ved domstolene, efter at der er blevet fastsat en »rimelig« betalingsfrist, som også ligger inden for tremåneders fristen?
   
      (1)  EFT L 181, s. 65.